’n Man van Vredenburg het sy dertigste verjaarsdag in die selle deurgebring nadat hy in hegtenis geneem is op aanklag van die moord op sy stiefpa.
Volgens kapt. Tania Helfrich, ’n woordvoerder van die Vredenburg-polisie, is lede Sondagaand na ’n huis in Wilgerstraat, Witteklip, ontbied waar hulle Koos Krywagen (52) dood in die agterplaas gevind het. Krywagen en sy stiefseun het glo stry gekry oor R200 waarna ’n struweling ontstaan het.
Na bewering het die stiefseun Krywagen met warm gesmelte plastiek op die bors gebrand en hom met ’n hamer oor die kop geslaan.